ming030890/wiki-yue-high-quality huggingface dataset:
磚·家

《磚·家》（Brickspert），係香港電視娛樂製作嘅資訊節目，主要介紹裝修同室內設計資訊，同埋特色建築設計。節目有兩輯：第一輯由強尼、徐頴堃主持，2017年7月29號到2018年1月13號逢禮拜六21:30-22:00喺ViuTV播；第二輯《磚·家 2》由強尼、陳嘉倩主持，2019年11月30號到2020年3月28號逢禮拜六20:00-20:30播。

港建築‧港設計（第一輯）
除此之外，呢個節目仲介紹咗好多好有特色嘅香港建築，大致可以分為兩類：一種係綠色建築，佢哋喺設計上融入咗自然同可持續發展嘅元素，攞到好多香港甚至國際性嘅獎項；另一種係歷史建築，具有時代意義。

節目調動
第一輯
2017年10月7號：由於播特備訪談節目《吹臣》，所以暫停播映一集。
2017年10月14號：由於播特備節目《ViuTV 2018》，所以暫停播映一集。
2018年1月6號：由於22:15直播《英格蘭足總盃 - 第三圈：曼城 對 般尼》，呢個節目嘅時段改播《Interviu》同《豆釘去旅行》，所以暫停播映一集。
第二輯
2020年1月18號：由於播特備節目《電競巨Sing Show》，所以暫停播映一集。
磐瀨剛

磐瀨剛（1995年6月28號—）係日本足球員，司職後衞，效力FC岐阜。
磚

磚，係方形嘅材料，用來以起屋起牆。磚方形，方便一塊塊壘高。磚間用石灰、桐油灰等黐實防水。磚通常用沙泥來做。放入方形模中，定形而成。有啲係就咁曬乾，亦有啲入壚燒過，等佢夠硬淨。現代亦會用石屎做磚。

料
泥磚，用泥造。
紅磚
青磚
石屎磚，用石屎做。
育達科技大學

廣亞學校財團法人育達科技大學（英語：Yu Da University of Science and Technology），係一間喺中華民國苗栗縣造橋鄉嘅私立科技大學。原名係「育達商業技術學院」，創辦人係王廣亞，該校含有科技創新、觀光餐旅、人文社會三大學院。
育達科技大學校園一景
育達科技大學圖書館外觀
育空河

育空河（英文：Yukon River）係北美洲西北部一條河，流經美國同加拿大，長3,190公里。
育謝·瓜迪奧拉

（加泰羅尼亞文：Josep Guardiola，加泰羅尼亞文讀音：[ʒuˈzɛb ɡwəɾðiˈɔɫə]；1971年1月18號—），又叫辟·瓜迪奧拉（Pep Guardiola），全名叫育謝·辟·瓜迪奧拉·伊·沙拉（Josep "Pep" Guardiola i Sala），香港媒體一般簡稱做哥迪奧拿或叫何西比·哥迪奧拿，係現任曼城領隊，西班牙前足球員，喺巴塞隆拿出世。前巴塞隆拿隊隊長，曾經喺2008年至2012年期間出任巴塞嘅領隊，執教首季就帶隊完成「六冠王」偉業。4季入面帶球隊贏得14個冠軍，堪稱史上最成功嘅教練之一。2011年攞過FIFA金球獎同年度最佳領隊。
2022-23賽季，佢帶領曼城攞三冠王，係歷史上第一位兩次攞三冠王嘅領隊。
肺水腫

肺水腫（英文：pulmonary edema），又叫肺積水，係一種肺部氣體空間被流體佔據嘅病。
肺

肺係唔少動物用來唞氣嘅內臟，喺胸腔內，縱隔兩側，左右各異。海納螈（Hynerpeton bassetti）可能係第一種有肺嘅動物。

人肺
由外界空氣中吸入氧，令氧氣入到肺部嘅血液，再運到身體各部份使用。另一方面，肺部血液裏嘅二氧化碳則滲透到氣泡裏面，再排出體外。
橫隔膜幫助呼吸
人肺臟共有五塊肺葉，右肺寬而短，有三片肺葉，左肺窄而長，有兩片肺葉。兩肺之間有心臟同大血管、氣管、食道等器官。肺嘅下面被膈同埋腹腔臟器隔開。
肺表面有漿膜（即臟胸膜），光滑而濕潤。肺柔軟而有彈性，肺入面有空氣，呈海綿狀。肺嘅色水隨年齡同職業而有唔同，BB嘅肺係淡藍；有啲大人由於不斷吸入煙，沉積喺肺而呈暗灰並有黑色斑點；老人家色水重黑。

中醫
中醫認為「肺主氣，心主血，氣為血之帥」、「肺朝百脈，助心行血」，指肺能令百脈之氣血好似潮水咁、有規律噉週期運行。

其他動物嘅肺
爬蟲類動物嘅肺似一個大氣泡（bellows）一樣；
鳥類嘅肺又名循環肺；
魚類嘅肺只能畀血單向流動，通常用鰓稱呼。
肺泡

肺泡（粵拼：fai3 paau1，英文：alveoli）係肺組織嘅最後一級分支，係由細支氣管再細分出嚟。佢係氣體交換發生嘅地方，畀好多血管包住。
育賢坊

育賢坊 (廣州)，中國同盟會秘密基地。
育賢坊 (香港)，上環醫院道近樂善堂梁銶琚書院，同高街匯賢居。
育賢書室

育賢書室喺香港西貢沙角尾村二巷1A號，喺1928年起好啟用，係村裏面嘅華僑夾錢起，係西式嘅設計建築物，1966年，育賢學校起好之後，書室就改做舉辦村中活動嘅場所。喺2014年12月4號確定被評為香港三級歷史建築。
第42屆日本眾議院議員總選舉

第42屆日本眾議院議員總選舉喺2000年6月25號舉行。

內閣
第1次森內閣。

解散
2000年6月2號。

公示
2000年6月13號。

選舉舉行
2000年6月25號。

選舉人數
480人。
小選區制：300。
比例代表：180。

選舉制度
小選區制同比例代表制。
唔記名投票
選舉資格：夠廿歲嘅男女先可以投票。
選民人數：97,680,719。

結果
投票率
小選區制：64.45%。
比例代表：62.49%。

第一次參選就贏咗
※ 做過參議院議員用「※」嚟表示。
第42屆香港電影金像獎

第42屆香港電影金像獎係表揚2023年度表現傑出嘅香港電影而頒嘅獎，喺2024年4月14號喺香港文化中心大劇院搞。
第43屆日本眾議院議員總選舉

第43屆日本眾議院議員總選舉喺2003年11月9號舉行。

內閣
第1次小泉第2次改造內閣。

解散
2003年10月10號。

選舉舉行
2003年11月9號。

選舉人數
480人。
小選區制：300。
比例代表：180。

選舉制度
小選區制同比例代表制。
唔記名投票
選舉資格：夠廿歲嘅男女先可以投票。
選民人數：102,232,944。
男：49,506,427。
女：52,726,517。

結果
投票率
小選區制：59.86%。
比例代表：59.81%。

第一次參選就贏咗
※初當選者うち、參議院議員經験者には「※」を表示。
第47屆瑞典國會選舉

第47屆瑞典國會選舉喺2006年9月17號舉行。
由中右政黨聯盟（中間黨、溫和黨、自由人民黨、基督教民主黨）組成嘅瑞典聯盟喺呢次選舉入面贏出。而瑞典社會民主黨就輸咗執政資格。
第45屆日本眾議院議員總選舉

第45屆日本眾議院議員總選舉喺2009年8月30號舉行。呢次選舉入面，執政嘅自由民主黨（自民黨）同公明黨慘敗，在野嘅民主黨取得歷史性嘅壓倒勝利，終於結束咗自民黨自1955年以嚟幾乎就冇中斷過嘅執政黨身份同埋一直以來國會最大黨嘅地位。

概述
喺2005年眾議院選舉，自民黨唔覺意攞到壓倒性議席，就同埋公明黨一齊攞到國會過半數席次之後。自民黨嘅施政本應就更加順利。但喺小泉純一郎下台，由安倍晉三同福田康夫兩任首相執政時，政府施政就經常撞板。
尤其係2007年參議院選舉中，參議院畀在野黨控制咗以後。在野黨有心杯葛政府人事同法案，政府多次要用到眾議院嘅三分之二多數強行通過法案，令到朝野對立漸漸嚴重。
2008年底，原本外界認為啱啱上任嘅首相麻生太郎將會喺當時提早進行大選，但係佢最後一直強調要集中精力應付金融海嘯，無心提早選舉。不過麻生內閣嘅支持率喺麻生上任後嘅幾個月入面就一直喺咁下跌，甚至乎跌到只係得個位數；就喺呢嗰時候，民主黨嘅支持率就不斷係咁升。所以當時候一般人認為喺呢次選舉入面，自民黨將會受到小澤一郎領導嘅民主黨好大嘅挑戰，自民黨於是喺呢次選舉嘅議席將大幅縮水，尤其係民主黨有好大優勢嘅比例區（政黨比例代表選舉），自民黨甚至有冇咗政權嘅危機。
不過2009年3月開始喺選舉形勢有所逆轉，民主黨因為西松建設獻金事件嘅痴身，令到佢嘅改革形象大打折扣，支持度急跌，黨代表小澤一郎最後重因為呢件事而辭職，由鳩山由紀夫接任。
喺2008年10月，專家預測呢次選舉成為第一大黨嘅標準，係邊一嗰政黨可以攞到210-220席。但喺2009年7月12日東京都議會議員選舉自民黨慘敗後，好多傳媒都預咗民主黨會大勝，可以攞到250-300席。

總計480478-
其他（比例代表）
幸福實現黨：459,378（0.6%）
新黨本質：7,399（0.0%）
攞到票數嘅來源
〈衆院党派別得票数・率（選挙区）〉。時事通信社。2009-08-31。喺2009-08-31搵到。
〈衆院党派別得票数・率（比例代表）〉。時事通信社。2009-08-31。喺2009-08-31搵到。
※民社國新系加上無所屬322議席。
第46屆日本眾議院議員總選舉

第46屆日本眾議院議員總選舉喺2012年12月16號舉行，改選日本眾議院入面全部480個議席。上次選舉冇咗執政資格嘅自由民主黨拎返過半數席次嘅294席，同埋有31席嘅公明黨又嚟多次組成執政聯盟，從今次選舉之後嘅民主黨57席入面攞返執政權；
而今次選舉入面第一次參加嘅日本維新會就攞到同民主黨差唔多席數嘅54席，令到日本眾議院再次返到自民黨一黨獨大嘅局面，不過在野就唔再係民主黨佔多數，而係同維新會成為兩個大型在野黨嘅局面。

背景
喺2009年舉行嘅第45屆眾議院總選舉入面，執政已經有54年嘅自由民主黨慘敗而冇咗一直以嚟執政嘅政權，而民主黨就攞到超過300個議席，同國民新黨、加埋社會民主黨組成聯合政府。大多數嘅日本國民對民主黨執政充滿期待。但係好快民主黨面對普天間基地等問題就一直拖住又或話呢啲問題係解決唔到，加上經濟一直無起色，而日圓不停升值令到出口有阻力，同時民主黨內部黨員貪污嘅醜聞等等，令到內閣支持率插水，首相一職就因為民望低而換人，但換咗幾任首相都係解決唔到民意低嘅問題。
導致要大選解散眾議院嘅危機喺2011年6月1號，自民公明兩黨同埋奮起日本向國會提交不信任動議，6月2號下畫表決。而喺黨入面被排斥嘅前幹事長小澤一郎話可能會「作反」投贊成票。但係喺最後關頭，菅直人同前首相鳩山由紀夫喺6月2號朝上舉行咗「菅鳩會談」，一致達成協議——唔破壞民主黨，確保政權唔會返到自民黨手入面，同埋對災後重建負起責任，菅直人就應承喺災難處理有啲成績之後就會自動辭職。菅直人發出辭職承諾之後，民主黨入面絕大多數原本諗住「作反」嘅議員都轉為反對不信任動議或者唔嚟會議，結果不信任動議案以152票贊成、292票反對而否決。菅直人首相一職先至能夠做落去。
菅直人喺9月2號帶領內閣總辭，而接手嘅野田佳彥雖然話要全黨上下團結起嚟，但佢始終都係向國會話要計劃增加消費税，最終激嬲咗同黨小澤一郎同埋佢嘅派系全面反對，喺2012年7月退黨後自己成立國民生活第一（國民生活第一喺11月28號併入日本未來黨）嘅政黨，對民主黨政權做成極大打擊。雖然野田最後靠同自民黨合作而通過增加消費稅法案，但係自民黨要挾要盡快解散眾議院舉行大選先應承同民主黨合作。之後野田政權就踩咗入無底深潭，被迫喺11月16號宣布解散眾議院，12月16號舉行大選。

結果
選舉結果議席圖
  自由民主黨 (294)
  民主黨 (57)
  日本維新會 (54)
  公明黨 (31)
  眾人之黨 (18)
  日本未來黨 (9)
  日本共產黨 (8)
  無黨籍 (5)
  社會民主黨 (2)
  國民新黨(1)
  新黨大地(1)
民主黨徹底大敗，比例區總得票排第三，輸俾自民黨不突止，重輸埋俾日本維新會。議席數目重只係同維新會差唔多。前首相菅直人喺地方選區都輸咗，要靠比例區名單「復活」當選。文部科學大臣田中真紀子連老豆田中角榮經營咗幾十年嘅選區都輸埋。
維新會議席數目大增，一躍成為咗眾議院嘅第三大黨。
由民主黨分裂出嚟嘅未來黨受到重創，由62席跌到9席，情況重甘過民主黨。

得票數同埋比例
來自：〈衆院党派別得票数・率（選挙区）〉。《時事通信社》。2012-12-17。喺2012-12-17搵到。〈衆院党派別得票数・率（比例代表）〉。《時事通信社》。2012-12-17。喺2012-12-17搵到。
第47屆日本眾議院議員總選舉

第47屆日本眾議院議員總選舉會喺2014年12月14號舉行，改選日本眾議院全部475個議席。由於重新劃過選舉區邊界，導致今屆選舉由上屆嘅300個縮水到295個（0增5減）。所以總議席亦都由480個減少5個到475個。

背景
2012年12月第46屆日本眾議院議員總選舉之後，自民黨同埋公明黨就係眾議院霸住超過三分之二議席嘅絕對多數，第二次安倍內閣施政可以話一帆風順。喺經濟方面實行安倍經濟學，同美國一樣諗住有無限金錢嘅量化寬鬆、機動財政政策、規則緩和爾「三支利箭」；喺地方推行創生同婦女活躍戰略；規劃國家戰略特區試驗規則緩和政策；加入TPP（跨太平洋戰略經濟夥伴關係協議）談判。國家安全保障方面就通過《特定秘密保護法》；成立國家安全保障會議；廢除武器出口三原則；解禁集體自衛權。外交方面，實行全方位地球儀嘅全方位外交，改變咗日本戰後嘅消極和平主義，轉咗做積極和平主義，強化日美關係、日印關係、日澳關係等。
但係就喺呢個時候，經濟狀況雖然曾經出現過一陣較強勢嘅好轉，日經平均指數比民主黨政權時代翻咗一倍，日元匯率大幅插水；但係經濟狀況其實唔係好穩，經濟數據大起大落。而2014年4月將消費稅上調到8%之後，對消費同投資嘅衝擊就遠超預期，兩個季度嘅經濟都係負增長，技術上陷入咗衰退。安倍內閣嘅婦女活躍戰略同埋規則緩和政策亦畀人話係緩慢同埋保守。「地球儀外交」亦畀人話輕視對中國同韓國外交，鄰國外交幾乎無郁過；2013年底安倍首相參拜靖國神社，亦令到日本同中韓就歷史認識問題嘅爭執更加犀利。
第二次安倍內閣嘅支持率就一直維持喺較高水準，曾經去到70%以上；雖然後期支持率有所下滑，但係對比大多數日本內閣嘅支持率，始終都係較高狀態。

解散嘅時機
第二次安倍內閣成立到宜家，執政黨入面至少出現過三次比較犀利嘅解散眾議院聲音：
2013年夏季：由於「一票的格差」問題，眾議院議員總選舉嘅結果喺史上第一次被地方裁判所裁定違憲同埋無效。執政黨內有人認為應該趁機解散眾院，順便一次過舉行日本兩院嘅選舉。但係只係諗過冇實行，後來亦通過咗選舉區嘅「0增5減」方案，最高裁判所亦冇裁定上屆選舉無效。
2014年夏季：安倍內閣堅持喺2014年夏季內閣閣議通過解禁集體自衛權，但係一直喺自民黨嘅盟友公明黨就玩起拖字決，因為公明黨入面有好多人唔支持咁做。但係自民黨就威脅取消同公明黨嘅聯合執政關係，並解散眾議院提早大選，成功迫使公明黨聽話應承，同意解禁集體自衛權。
2014年11月：第二次安倍內閣改造之後，兩個女性閣員都同時出現賄選等醜聞而上任唔到一個月就焗住辭職，重創安倍內閣嘅威望。在野黨亦因為呢個原因喺國會追究內閣嘅責任，杯葛審議，立法工作緩慢。加上消費稅上調之後，2014年第二、三季度嘅經濟都衰過預期，安倍政府諗住推遲第二階段嘅消費稅上調計劃。但推遲上調消費稅計劃會違反左2012年同民主、自民、公明嘅三黨協議，因此有必要舉行大選將問題交俾選民話事，同埋視為對安倍經濟學信任票。

結果
以自民黨同公明黨嘅執政聯盟攞到壓倒性嘅議席，議席超過三分之二。安倍晉三繼續做首相。
自民黨副總裁麻生太郎同埋因政治資金醜聞而請辭嘅前經濟產業大臣小淵優子亦都喺各自選區贏出。而在野民主黨黨魁，海江田萬里就喺佢選區輸咗。
第44屆日本眾議院議員總選舉

第44屆日本眾議院議員總選舉喺2005年9月11號舉行。

內閣
第2次小泉純一郎改造內閣。

解散
2005年8月8號。

選舉舉行
2005年9月11號。

選舉人數
480人。
小選區制：300。
比例代表：180。

選舉制度
小選區制同比例代表制。
唔記名投票
選舉資格：夠廿歲嘅男女先可以投票。

結果
投票率
小選區制：67.51%。
比例代表：67.46%。

第一次參選就贏咗
※初當選者うち、參議院議員經験者には「※」を表示。
第49屆冰島國會選舉

第49屆冰島國會選舉響2016年10月29號舉行。

海盜黨
海盜黨領袖約斯多蒂爾響首都雷克雅未克票站投票，創立唔夠四年，出身響街頭運動，反建制嘅海盜黨，民意調查支持度超過兩成。雖然落後執政聯盟入面嘅獨立黨幾個百分點，但聯合其他黨派之後，海盜黨為首嘅反對陣營有望成為國會最大黨派，籌組新政府。海盜黨承諾推行直接民主制，增加民眾監察政府權力，將國家天然資源公有化，又計劃加強保障網絡洩密者同向美國中情局前僱員斯諾登提供庇護。

民意調查
冰島國會選舉，投票民意調查話海盜黨領導嘅反對派陣營有較大機會贏出。
蔡淳佳

蔡淳佳（英文：Joi Chua；1978年8月3號—）係一個星加坡女歌手、演員同視光師，佢喺1996年參加歌唱比賽出道，曾經翻唱張信哲嘅《愛如潮水》出名；到咗2000年喺臺灣開始出碟，幾年之後又返去到星加坡荷蘭村（英文：Holland Village, Singapore）做眼鏡店東主。
2015年，蔡淳佳參與星加坡導演陳子謙電影《想入飛飛（英文：3688）》演出做主角，套片以臺灣歌手鳳飛飛做主題。

私人生活
2009年，蔡淳佳同圈外男友陳先生低調結婚，而且兩公婆都係視光師。
蔡清風

蔡清風，香港親中派文化界人士，書法家。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
蔡橋站

蔡橋站係中華人民共和國成都地鐵4號綫一個地下鐵站，喺青羊區光華大道一段，2015年12月26號啟用。
蔡沐霖

蔡沐霖，台灣台北市嘅人，係民主進步黨嘅政治人物。佢喺2020年參選民進黨嘅新北市第九選舉區立法委員，之前曾經擔任過民進黨嘅青年發展部主任。喺2023年2月轉任勞動部嘅次長機要，但喺同年6月2日因為被揭露喺任職民進黨青年部主任嘅時候涉嫌隱藏性騷擾同職場霸凌案件，所以請辭咗。

2023年民進黨黨內性騷擾風波
内文：2023年民進黨黨內性騷擾風波
喺2023年5月，民主進步黨接連爆出黨內性騷擾嘅風波，民進黨嘅女性前黨工，喺公開自己遭遇，話除咗遭到部門同仁陳右豪性騷擾，仲遭到當時嘅青年部主任同前勞動部政務次長機要蔡沐霖冷嘲熱諷，話蔡反過嚟檢討佢。之後蔡就喺工作群度經常對佢冷嘲熱諷，甚至用污言穢語侮辱佢。最終蔡沐霖道歉請辭。
蔡浩煌

蔡浩煌，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
蔡淇俊

蔡淇俊（英文：Vin Choi Kay Chun，1984年5月23號—），原名蔡誌鋒，係香港無綫電視前演員。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
福爾摩斯

福爾摩斯（Sherlock Holmes）係柯南道爾筆下小說嘅人物。因為福爾摩斯小說夠離奇同吊住人條癮，所以好受歡迎。
福爾摩斯話自己係一個「諮詢偵探」，亦即係話當其他私人或官方偵探遇到困難就成日揾佢求救。
福爾馬林

福爾馬林，正規化學名叫甲醛，係醛嘅一種，每個分子有1個碳原子、2個氫原子同1個氧原子，化學符號CH2O。有特殊刺激氣味嘅無色氣體，對人眼睛、鼻都有影響。
體積百分比含有40%甲醛水溶液就稱為「100%福爾馬林」。
甲醛主要用喺生產工業樹脂，例如夾板木、塗料，同埋生物標本嘅防腐劑。1996年估計甲醛嘅每年生產量為870萬噸。
喺2011年美國國家毒理學計劃描述甲醛為「已知人類致癌物」。
福特R-series

福特R-series係美國福特汽車喺英國出嘅一款大型單層巴士及客車底盤，1965年亮相。
R-series採用前置引擎設計，而佢嘅頭軸移後咗，令車門可以擺喺車廂最前面。佢一般係配福特引擎同埋棍波，但自1970年代起亦可以揀Allison自動波。引擎初頭係打直擺嘅，但喺1977年福特推出引擎打斜擺嘅R-series。
福特R-series初時有R192同埋R226兩款，1970年代出現R1011、R1014同埋R1114等版本，1980年代再出現R1015同埋R1115。
R-series除咗喺英國本土用之外，亦有被運出口。R-series喺1985至1986年期間宣告停產，自此福特再冇喺英國出大型巴士。
福爾摩斯新傳

《福爾摩斯新傳》（英文：Elementary，又譯做《美版現代福爾摩斯》、《美版福爾摩斯》、《福爾摩斯同華生》），係一部美國電視劇，響2012年9月起播出，係福爾摩斯系列偵探小說嘅現代化改篇，約翰·李·米勒飾演福爾摩斯，劉玉玲飾演華生。

背景
響《福爾摩斯新傳》入面，福爾摩斯係蘇格蘭場（警察廳）前顧問。福爾摩斯係一個癮君子，佢嚟到紐約嘅康復中心接受治療，之後同「戒癮伴護」華生留響布魯克林區。
福爾摩沙三角

福爾摩沙三角，日文叫魔之海，係西太平洋一個海域，由台灣（福爾摩沙）、日本本土同馬里亞納群島形成嘅三角區海域。有唔少嘅船、飛機喺度失事，所以被形容係太平洋嘅百慕達三角。
福爾摩沙省

福爾摩沙省（西班牙文：Provincia de Formosa）係南美國家阿根廷嘅廿三省之一。
葉建源

葉建源（Ip Kin Yuen，1961年—）係香港政治人物，香港立法會教育界功能界別前議員，亦係香港教育專業人員協會副會長。
葉序

葉序（粵拼：jip6 zeoi6）係樹葉嚮植物枝莖上面生長分佈次序。嚮植物學上面，葉序係分析辨認植物種類嘅一種途徑。最簡單嘅幾種葉序類型，包括對生，輪生、互生。

對生
對生
輪生
互生
又叫做十字對生，葉片嚮莖節上兩片、兩片一排，一對對差唔多形成180度。咁生法有利光合作用。對生植物例如丁香、迷迭香、薄荷葉。

輪生
每莖節上至少生3塊葉，輪狀排列。例如夾竹桃科、黑板樹、軟枝黃蟬。

互生
每莖節上只生一塊葉。成枝植物，葉序可能成為螺旋狀、二列狀或者三列狀。螺旋狀葉序植物例如樟樹科植物；二列狀植物例如鳶尾科植物；三列狀例如莎草科植物。
葉德嫻

呢篇文或者呢段要 翻譯（或者由 zh:葉德嫻加料）。 請譯佢。
上次編輯：2023年11月25號 10:47。(翻譯指引)
葉德嫻2016年女藝人羅馬拼音Ip Tak Han英文名Deanie Ip花名Deanie姐國籍 美國  英國國民（海外）永久居留權 香港籍貫廣東省惠州市惠陽區出世 (1947-12-25) 1947年12月25號（76歲） 英屬香港職業歌手、演員語言粵語、英文、普通話教育程度中學母校模範英文中學[未記出處或冇根據]配偶鄭康業（1965年結婚；1980年離婚）仔女一女一仔音樂類粵語流行代表作品
歌曲：明星、倦、邊緣回望、我要、赤子、幸運是我
電影角色：劉惠蘭（法外情）、發嫂（笨小孩）、鍾春桃（桃姐）
活躍年代1969年—唱片公司永恆唱片（1981—1984）黑白唱片（1985—1987）香港環球唱片（1999—2005）經紀公司無綫電視（1982年到1985年）簽名網路電影資料庫（IMDb）資訊
獎
香港電影金像獎最佳女主角  2012年 《桃姐》 – 桃姐                  
最佳女配角  1985年 《花街時代》 – 王英  1991年 《與龍共舞》 – 十一姑  2018年 《明月幾時有》 – 方蘭阿媽                香港電影評論學會大獎（中文：香港电影评论学会大奖）最佳女演員  2012年 《桃姐》 – 桃姐                  亞洲電影大獎最佳女主角  2012年 《桃姐》 – 桃姐                  金馬獎最佳女主角  2011年 《桃姐》 – 桃姐                  
最佳女配角  1982年 《汽水加牛奶》 – 性工作者(玲母)  1999年 《笨小孩》 – 發嫂                 中國電影華表獎（中文：华表奖）優秀境外華裔女演員  2012年 《桃姐》 – 桃姐                  十大中文金曲頒獎典禮最佳中文歌曲  1987年 《你留我在此》                  其他獎沃爾庇杯最佳女演員 – 威尼斯電影節 2011年 《桃姐》 – 桃姐                  
華僑晚報十大明星金球獎  1985年 十大明星金球獎（影劇）
葉德嫻（英文：Deanie Yip，1947年12月25號— ）係粵語流行曲歌手，亦都係電影同電視劇演員。佢咁出名係因為佢唱功了得，拍戲做小角色又做得似。
因為佢做人有性格，做嘢有原則又執著，所以成日畀人誤會佢倚老賣老同埋奄尖聲悶。行內人都叫佢做Deanie姐。
由於歌唱風格獨特，因此行內人幾欣賞，計有梅艷芳、張國榮、草蜢、彭羚、許志安、林一峰等。

歌唱事業
葉德嫻自從1960年代起已經係一位香港歌手，早期主要喺酒吧唱英文歌，直到1980年代初期，推出粵語唱片之後先至為人所熟悉。
歌唱方面，葉德嫻以沙啞嘅聲線同獨特而充滿感情嘅爵士唱腔聞名，同早期跟潮流嘅娘娘腔有大嘅分別。
歌曲內容方面，雖然冇離開商業化嘅愛情題材，但係遮唔倒佢獨特嘅個人風格，其中最令人印象深刻的就是《倦》和《你留我在此》；前者是一首憂怨的歌曲，以秋夜作為背景，並在編曲上巧妙地將中樂的笛子和西方的弦樂互相結合，烘托出寂靜和孤獨的氣氛，再加上葉德嫻的深情演繹，可謂完全表達了在秋天的晚風中，獨自等候情人，卻不知情人歸期的心情；而後者則是一首較為愉快的歌曲，可說是綿綿情話，只是表達得比較大膽、直接和熱情，葉德嫻亦充分地表達了整首歌的情緒，令人聽起來也覺得特別輕鬆。
葉德嫻的代表作《明星》，其實是一首重唱歌曲，由黃霑作曲填詞，原曲是張瑪莉的《當你見到天上星星》，但很多人甚至連歌迷也誤以為這是一原創歌曲，最佳例子就是許多歌星自葉德嫻重唱此曲後全都以《明星》作歌曲名稱。此曲作者黃霑亦曾撰文寫道：「葉德嫻把歌重新注滿感情，且用非常自由的方法演繹，還收在了個人大碟裡！《明星》，因此，出了生天。」
除了這些「情歌」之外，葉德嫻也有一些其他題材的歌曲，如說理的有《幸運是我》、《讓過去過去》等等，歌頌友情的有與陳潔靈合唱的《千個太陽》，亦有大膽新穎的題材，例如《邊緣回望》，就是一首講述自殺者在自殺前的心理狀況，可見葉德嫻歌曲的題材相當廣泛。
後來葉德嫻因不滿香港嘅唱片制度，唱片製作唔認真，重有做歌手要做好多同音樂無關嘅工作，就算覺得可惜亦決定淡出，並開始「全職」嘅演員工作。
1999年同2004年，佢同許志安分別合唱咗兩首歌《教我如何不愛他》同埋《美中不足》，都成為經典嘅合唱歌曲。

戲劇事業
初時葉德嫻嘅演員生涯，幾乎同粵語歌唱事業同步。早喺1983年佢就主演咗無綫電視嘅中篇劇《鬼咁夠運》，並為該劇唱主題曲，其中一首插曲就係《幸運是我》。其後，佢參與電影嘅演出。
而令佢嘅演技受到認同嘅，就係在劉德華主演嘅《法外情》系列之中，扮演劉德華嘅生母——一個被毁容、已屆中年、飽經劫難、處境坎坷嘅廟街妓女，因為葉德嫻將呢個人物演得入木三分，自呢就奠定咗佢飾演社會最底層人物嘅位置。
葉德嫻除咗參同呢些悲慘故事嘅演出之外，都時常參同喜劇，例如劉德華主演嘅《與龍共舞》同較近期嘅《黑馬王子》、周星馳主演嘅《逃學威龍2》等等，都足見葉德嫻嘅「搞笑」細胞。
葉德銓

葉德銓係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
葉志光

葉志光博士，係香港富商葉慶忠個仔，精棉發展董事總經理，亦係香港望族葉正平家族成員。
終審法院大樓

終審法院大樓（英文：The Court of Final Appeal Building），係香港終審法院當今嘅辦公大樓，喺香港中環昃臣道8號，喺1912年起好，建築風格呈現新古典主義，揉合咗遠東嘅建築特色，大樓上面蒙住雙眼嘅泰美斯女神像右手揸住個天秤、左手揸住支劍，代表大公無私；大樓外部喺1984年列為香港法定古蹟。
大樓曾經先後用嚟做過香港最高法院、立法局同立法會大樓，喺香港日治時期曾經俾日本軍徵用嚟做憲兵總部。隨住香港立法會喺2011年10月搬咗去添馬艦嘅立法會綜合大樓，大樓移交畀司法機構改做香港終審法院，已經喺2015年9月7號投入服務。
終極三國

《終極三國》（粵拼：zung1 gik6 saam1 gwok3；英語：K.O.3an Guo）係一部2009年播出嘅台灣科幻電視劇，海外版本由香港無綫電視J2台播出。
終極動員令系列

《終極動員令系列》（Command & Conquer）係美國西木工作室出嘅一個即時戰略電子遊戲系列，1995年出頭一套作品，分做三個系列：泰伯倫系列、紅色警戒系列同將軍系列。
終極動員令：將軍 絕命時刻

《終極動員令：將軍 絕命時刻》（英文：Command & Conquer: Generals – Zero Hour）係電子遊戲《終極動員令：將軍》嘅一個遊戲，最先喺2003年9月22號出街賣。家下喺Windows同Mac OS系統有得玩。
終南山

終南山，簡稱南山，又叫太一山、地肺山、中南山、周南山、「仙都」、「洞天之冠」同埋「天下第一福地」，係秦嶺山脈嘅一段，西邊係武功，東邊到藍田縣，山峰重疊，自然幽美。終南山嘅主峰嚮周至縣，海拔最高2,604米。
終南山係道教發源地之一。終南山鄰近古都長安，好多急功近名[未記出處或冇根據]嘅逸士會嚮呢度隱居，例如全真教創始人王重陽，所以終南山又有終南捷徑嘅典故。
紺野和也

紺野和也（1997年7月11號—）係日本足球員，打中場位置，效力FC東京。
終於飛到LA

《終於飛到LA》（Awaited Flight），前名《餓鬼旅行團》，係香港MakerVille製作嘅遊埠節目，由岑樂怡同李嘉文做主持，2022年8月15號到8月26號逢禮拜一到五 23:00 - 23:30喺香港電視娛樂ViuTV播。節目主持會遊覽美國洛杉磯（LA）。
英雄

英雄（粵音：jing1 hung4），女嘅可以叫英雌，係指才能超群出眾嘅人。呢個詞最早出自魏朝劉邵《人物誌》《英雄》篇：「聰明秀出，謂之英；膽力過人，謂之雄。」，即係要智慧同膽識並重。
粵港澳都有唔少民間英雄，例子可以睇吓「掉那媽，頂硬上！」袁崇煥，或者係黃飛鴻。

史詩
内文：史詩同希臘神話
希臘神話出晒名多講英雄故仔嘅史詩，例子可以睇吓海格力斯相關嘅故仔同埋奧德修記噉。
英雄·刀·少年

《英雄·刀·少年》係香港電視廣播有限公司製作嘅電視劇。
英雄叛國記

《英雄叛國記》（Coriolanus）係一部2011年嘅英國電影，由賴夫費恩斯執導、主演，改編莎士比亞嘅悲劇作品《Coriolanus（中文：科利奧蘭納斯）》，但就用咗現代戰爭手法拍攝。呢套片係賴夫費恩斯第一次執導嘅電影。
英陽

英陽（韓文：영양군／英陽郡 Yeongyang gun */?）係大韓民國慶尚北道嘅一個郡。
英雄奇幻

英雄奇幻（英文：heroic fantasy）係奇幻嘅一個子文類。喺一個英雄奇幻世界裏面，魔法好常見、現代科技唔存在，而主角通常都係要出發去冒險，並且喺冒險中途克服困難，最後成為英雄，故仔嘅內容集中於睇佢哋嘅成長（而唔係講乜嘢大規模嘅紛爭）。
英鎊

英鎊（英文：Pound Sterling，有時就噉叫pound或者sterling），有人寫成英磅，俗稱鎊紙。係英國通行嘅貨幣。英鎊主要由英國嘅中央銀行－英倫銀行發行，但係亦有其他發行機構。最常用於表示英鎊嘅符號係£。國際標準化組織畀英鎊嘅ISO 4217貨幣代碼係GBP（Great Britain Pound）。
1971年，英鎊改用百進制，100便士 pence（100p）等於 1鎊（£1）。 1971年之前，一英鎊等於20先令 shilling，而1先令等於12便士。
英鎊曾經喺1991年俾國際炒家衝擊，結果係英鎊響短時間內大幅貶值。
截至2019年10月，英鎊係繼科威特第納爾、巴林第納爾、阿曼里亞爾同約旦第納爾之後，同等值嘅福克蘭群島鎊、直布羅陀鎊同聖海倫娜鎊並列世上第五高幣值嘅流通貨幣（英文：Highest-valued currency unit），約莫1.2美元先至兌到1鎊。
英雄不流淚

（粵語口語：英雄唔流淚／英雄唔流馬尿；簡化字：英雄不流泪）係由内蒙古衛視電視劇製作中心負責整嘅抗日年代傳奇功夫劇，入面專門講警探元震報國仇家恨而一路行走江湖嘅古仔。部片總共42集。

劇情
抗日戰爭時期，以劉洪、王強做首領嘅一班煤礦同鐵路工人，因成日俾蘿蔔頭搕，卒之喺中國共產黨領導下，到山東南邊嘅棗莊礦區靜鷄鷄噉搞咗國細而精悍嘅遊擊隊。經過飛車搞機槍、血洗洋行、智打票車、夜襲臨城、打岡村、搞情報、搶布車、上濟南、落徐州等好多場仗。日本侵略軍為咗同中國軍隊死過，就喺鐵道邊搞殘酷掃蕩榮同絞殺，用好多種陰謀嚟整蠱鐵道，搞到冇覺好瞓。1945年抗戰勝利時，鐵道遊擊隊喺大多數人民支持佢嘅情況下，到鐵道同微山湖之間捉咗有幾遠就走幾遠嘅小林同佢嘅殘兵敗將，重將佢哋發展成強大團隊。
純位數

喺娛樂數學裡，純位數為一由相同位元重復而組成嘅自然數，通常指喺十進位裡。亦可指其他嘅進位，如156喺五進位內即為純位數（1111）。
例如11、222、4444、77777及999999。所有嘅純位數都係回文數，以及循環單位嘅倍數。
喺進位之下，數字為（）嘅位純位數，其數值為。
舉例嚟講，十進位底下77777 嘅數值為，十六進位底下77777 則為
紐里

紐里（Newry）係英國北愛爾蘭一座城，人口2.7萬。
純利

純利（net profit）係指一間企業做生意得到嘅錢減成個過程當中使咗嘅成本。
純化經文

純化經文 （阿拉伯文：آية التطهير‎）係指古蘭經第33章第33節經文，關於聖裔嘅純潔狀態。
喺什葉派伊斯蘭教中，聖裔僅限於穆罕默德，佢個女法蒂瑪，佢老公阿里以及兩個仔哈桑同侯賽因。但喺遜尼派伊斯蘭教，聖裔包括佢啲老婆，例如阿伊莎等，佢班同伴，甚至其他穆斯林。
純名里沙

純名里沙 ，係日本嘅一個女演員。

拍過嘅作品一覽
呢個表唔完整，歡迎加料。
紓緩治療

紓緩治療（英文：Palliative care），又叫紓緩護理，係指對絕症（多數係癌症）末期嘅病人提供嘅治療，由於病情已經冇得逆轉，治療嘅目的主要係紓緩佢哋嘅痛苦。
純合子

純合子係遺傳學入面喺同源染色體相對位點上面，兩個等位基因都一樣。譬如當P代表顯性等位基因，p代表隱性等位基因，PP同pp都係純合子。
荷西奧特加

荷西奧特加（西班牙文：José Ortega y Gasset，1883年5月9號—1955年10月18號）係西班牙哲學家，哲學思想主要係存在主義同歷史主義。
荷西德聖馬田

荷西德聖馬田 （西班牙文：José de San Martín，1778年2月25號—1850年8月17號）係阿根廷軍人同政治人， 阿根廷國父，南美西班牙殖民地獨立戰爭嘅阿頭之一。
佢將南美洲南部從西班牙統治中解放，同斯文玻利華一齊被譽為美洲嘅解放者，被視為國家英雄。佢喺1821至1822年擔任秘魯第一任總統。
荷西沙亞

荷西沙亞（葡文：José Sá，1993年1月17號—）係一個嚟自葡萄牙嘅男足球員，踢龍門，而家效力緊英超球隊狼隊。
荷西·安東尼奧·甘馬曹

荷西·安東尼奧·甘馬曹·艾法羅（西班牙文：José Antonio Camacho Alfaro，1955年6月8號—）係西班牙嘅足球教練、前足球員。佢喺國際足聯2010年公佈嘅優秀教練排名排第26位。
甘馬曹喺西班牙穆爾西亞嘅Cieza出世。佢最早喺阿爾巴塞特接受青年訓練。18歲嗰陣，加盟西班牙甲組足球聯賽豪門皇家馬德里，當時嘅主教練路易斯·莫洛尼畀咗佢初次登場嘅機會。而佢幾乎喺入隊之後就即刻被納入一線隊員名單同埋正選名單。
甘馬曹球員時期效力過皇家馬德里15個賽季，上陣過超過500次，攞咗9次西甲冠軍，退役之後做足球教練，教過愛斯賓奴、西班牙足球代表隊、賓菲加、皇家馬德里同埋奧沙辛拿等等。
2011年8月14號，中國足球協會宣布甘馬曹正式成為中國足球代表隊主教練，係該隊史上第六位外籍主教練，合同為期三年，據報導佢嘅年薪超過八百萬美元。2013年6月15號中華人民共和國足球代表隊對泰王國足球代表隊賽事入面，中國足球代表隊以1-5慘敗泰國足球代表隊。6月24號，中國足球協會同甘馬曹正式終止合作。
荷賴

荷賴（粵拼：ho4 laai6，希臘文：Ώραι），係希臘神話入面掌管季節氣候、植物生長同社會法律秩序嘅女神。
荷西文奴賓度

荷西文奴賓度（粵拼：ho4 sai1 man4 nou4 ban1 dou6，西班牙文：José Manuel Pinto，1975年11月8號—）係西班牙前足球員，司職守門員，舊時效力過球會巴塞隆拿足球會。
蘇福爾斯

蘇福爾斯（英文：Sioux Falls），又譯蘇瀑，係美國南達科他州最大城，住咗17萬人。
蘇眉月

蘇眉月，本名蘇眉文，係中國大陸女主持人，《中央廣播電視總台2023主持人大賽》參賽選手。
蘇祿海

蘇祿海（英文：Sulu Sea）係太平洋一個海域，喺菲律賓蘇祿群島、巴拉望、棉蘭老同馬來西亞婆羅洲沙巴之間，北面係南中國海，南面係西里伯斯海。
蘇穎聰

蘇穎聰，香港親中派人士。

政治立場
佢係香港親中派人士，曾經喺2015年1月去信立法會就行政長官普選辦法發表意見，支持北京未經諮詢或香港人同意，強行訂立，大幅度限制候選人資格嘅831決定，又反對擴大選舉委員會界別人數同選民基礎。
蘇眉

蘇眉係隆頭魚科唇魚屬其中一個品種嘅魚，亦係幾受歡迎嘅食用魚，肉質鮮美，最啱清蒸，不過而家都就嚟瀕臨絕種。
蘇秦

蘇秦（sou1 ceon4，前382年－前284年），己姓，蘇氏，字季子，係戰國時期嘅縱橫家同外交官。
蘇穎智

蘇穎智，香港親中派宗教界人士。曾經係中國基督教播道會恩福堂主任牧師、恩福聖經學院院長。

家庭
佢阿哥係蘇穎睿牧師，中國基督教播道會窩打老道山福音堂前主任牧師。

政治立場同經歷
佢係香港親中派人士。2007年，佢曾經支持同屬親中派嘅梁美芬參選香港區議會選舉。
香港反送中運動期間，佢喺2019年6月曾經因應過百萬人上街遊行要求撤回《逃犯條例》修訂，要求政府唔好漠視民意格硬送去二讀。但喺同年7月14號到元朗堂講道嗰陣，又話《逃犯條例》修訂係政黨誤導激發社會衝突，又話警隊成為政府同市民之間磨心，導致士氣低落，但對警暴就隻字不提。
因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、張恩年、蔡志森、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。
葛城茂麿

葛城茂麿（日文：かつらぎ しげまろKatsuragi Shigemaro、1908年4月29號—1947年1月10號）係日本舊皇族，老豆係山階宮菊麿王，最高階位係陸軍中佐兼伯爵。響未皇籍脫離之前，尊稱為茂麿王。

經歷
茂麿王1908年響東京府出世，係菊麿王細仔，阿媽係菊麿王妃常子。響佢出世三日之後，老豆菊麿王就過身。
佢分別就讀東京陸軍幼年學校、陸軍士官學校預科同埋陸軍士官候補生。1928年，佢成為貴族院議員。1929年，茂麿王畢業於陸軍士官學校，同年10月獲授勳一等旭日桐花大綬章，同年12月皇籍脫離，另起葛城伯爵家，改名叫葛城茂麿。同年佢正式開始當兵。
1933年，佢同細川獲立個女敏子結婚。1935年，佢升為正四位。後嚟佢分別升為陸軍步兵大尉同埋陸軍步兵少佐。
響1945年，日本戰敗投降，嗰時佢係陸軍中佐。
1947年，華族制度畀人廢除，茂麿王所有官位都冇嗮。同年1月10號，佢響東京帝國大學醫學部附屬醫院因白血病而過身，終年38歲（虛齡40歲）。相信死因同1945年美軍響廣島、長崎放嘅原子彈有關。同月15號，茂麿王正式下葬。
葛培理

葛培理（1918年11月7號—2018年2月21號）係一位美國神學家、自傳作者、同埋傳教士，亦同時有份支持民權運動。佢嘅佈道廣播傳揚到世界各地，無論係喺美國甚至全世界，都係一位基督教嘅重要人物。
由佢喺1947年開始做播道，到喺2005年退休呢60幾年期間，佢經常會搞大型嘅活動嚟廣傳福音信息，有啲到依家都仲重播緊。佢由1950-1954年主持過電視節目“Hour of Decision”。
即使佢係嚟自美國南部，但係佢堅持拒絕喺佢嘅活動實施種族隔離，反而同馬丁路德金一齊喺1957年紐約市做過播道會，嚟表明種族之間嘅合一。葛培理呼籲嚟自唔同背景嘅人，唔可以繼續容許人與人之間嘅仇恨去扎根，因爲呢個係罪，違反神嘅心意，反為應該著重同高舉作爲基督徒嘅身份。除此之外，雖然佢自己本身係浸信會出身，但係佢亦同主流新教同天主教嘅教會保持良好關係，鼓勵屬於呢啲教會嘅聽眾，唔需要湧去浸信會嘅教堂，反為應該留喺自己嘅教會侍奉。
葛培理曾經做過 Gallup（英文：Gallup） “最敬佩的人（英文：Gallup's most admired man and woman poll）”61次，令佢喺任何事嘅觀點，對社會都有重大嘅影響。喺佢一世之中，葛培理去過185個國家做播道會，估計總共有超過2.1億人參與。而喺佢嘅電視播道，估計有20億人聼過佢嘅節目，其中有320萬人公開接受耶穌做個人救主。
葛城

葛城（かつらぎ）係日本奈良縣一個市，人口4萬。
維基同享有多媒體嘅嘢：Katsuragi, Nara
葛尾村

葛尾村（日文：葛尾村／かつらおむら Katsurao mura */?）係日本福島縣雙葉郡嘅一個村。
葛利格

葛利格（Edvard Hagerup Grieg，1843年6月15號—1907年9月4號）係挪威作曲家同鋼琴家，代表作包括《皮爾金組曲》。
葛咸城

葛咸城（Gotham City），又譯葛咸市，係 DC 漫畫《蝙蝠俠》當中嘅一座虛構城市，係蝙蝠俠相關故仔主要發生嘅地點。
葛大為

葛大為（粵拼：got3 daai6 wai6；英文：David Ko；1977年8月31號—），係臺灣填詞人同作家。

經歷
2018年，佢憑住《連名帶姓》入圍第29屆金曲獎最佳作詞人獎。2021年，佢憑住《無人知曉》入圍第32屆金曲獎最佳作詞人獎。
葛存壯

葛存壯（粵拼：got3 cyun4 zong6；簡化字：葛存壮；1929年1月13號—2016年3月4號），係中國大陸嘅男演員，河北衡水人，1949年出道，曾經喺《紅旗譜》扮過馮蘭池而出名；重喺《周恩來偉大的朋友》部片攞咗最佳男配角獎。
2016年3月4號朝早8點33分，佢因患腦梗引發心臟衰竭，與世長辭，終年87歲。
西區公眾貨物裝卸區

西區公眾貨物裝卸區（英文：Western District Public Cargo Working Areas ）俗稱西環碼頭，係香港一個公眾貨物裝卸區，喺西環城西道到干諾道西海皮。東接西區副食品批發市場以及中西區海濱長廊西區副食品批發市場段。
裝卸區範圍入面有大水氹，好似塊鏡噉有倒影個天，景色靚，所以畀人叫做「香港天空之鏡」，英文就叫「Instagram Pier」，代表可以將呢度嘅相放上Instagram度呃like。
2021年3月1號，海事處用疫情做理由，喺冇諮詢部門同區議員嘅情況下，唔畀公眾自由出入西區公眾貨物裝卸區，只有工作人員先入得。中西區區議會議員葉錦龍批評政府無視區議會同政府部門之間嘅溝通機制，做事獨裁。區議員張啟昕指政府再容唔落自主嘅社區空間，形容「我哋冇咗個社區嘅後花園。」而唔少市民對有關安排覺得可惜。不過都有意見認為越嚟越多人去呢個地方，會搞到環境衞生有唔好嘅影響，亦影響正常卸貨工作。另外過去亦有唔同嘅人四圍爬貨櫃、起重機，2020年12月26號又曾經發生街童縱火、私自閹割船主狗隻等問題，所以亦都有好多街坊認為幾件事同封閉係有關係而記者發現碼頭嘅閘口處喺2月28號上晝圍封上鎖，市民入唔到。
虞城

虞城係中國河南商丘一個縣，總面積1558平方公里，人口108萬。
虛無假說

虛無假說（英文：null hypothesis；符號：）係做統計檢驗時嘅一類假說。
虛詞

虛詞係詞性嘅一個分類，指無實際意義嘅詞彙，唔可以獨立成句，要同其他詞彙一齊用。虛詞主要包括介詞、連接詞、助詞同副詞。
虛齡

虛齡係中國同東亞諸國傳統上計年齡嘅方法，計法係一出世就係一歲，過咗第一個新年就兩歲，如此類推，會比起實齡計法多一歲。
虞書欣

虞書欣（粵拼：jyu4 syu1 jan1，簡化字：虞书欣，英文：Esther Yu，1995年12月18號—），係中國嘅女演員同埋歌手，亦係組合THE9成員，喺上海出世。
虞允文

虞允文（1110年—1174年），隆州仁壽人，係南宋嘅大臣、軍事策略家。喺宋孝宗時期做宰相，佢最出名嘅事跡係指揮采石之戰打敗咗金國完顏亮嘅南侵。
線島群島

線島群島位置。圖中正中央係鳳凰群島，線島群島喺東邊
線島群島（英文：Line Islands），喺大洋洲東北角，橫跨赤道，其中8組環礁屬基里巴斯，包括最大島基里地馬地，其它3組屬美國。
線性函數

線性函數，又叫一次函數，係數學上嘅一類函數，入面嘅變數次方係1次，畫圖會畫出一條直線。
線性函數格式：
f(x) = ax + b.
緒方惠美

緒方惠美 （粵拼：seoi5 fong1 wai6 mei5，1965年6月6號—）係日本嘅一個女藝人同埋配音員。
緒方莉央

緒方莉央 ，係日本嘅一個女藝人同埋配音員。
緒方賢一

緒方賢一（日文：おがた けんいち Ogata Ken'ichi，1942年3月29號—）係日本男配音員，福岡縣田川市人，本身係Production baobab創辦人之一，後嚟過檔去海風辦公室（日文：オフィス海風）。
代表作有《亂馬1/2》嘅早乙女玄馬、《忍者小靈精》嘅獅子狗、《咕嚕咕嚕魔法陣》嘅杰他他老伯、《名偵探柯南》嘅阿笠博士同埋《我們這一家》嘅花老爺。
緙織壁毯

緙織壁毯（英文：tapestry）係一種用緙織工藝紡織而成、掛喺牆柱上面嘅裝飾用藝術品。
緒方佑奈

緒方佑奈 ，係日本嘅一個女藝人同埋配音員。
線上公用目錄

線上公用目錄（英文：OPAC，英文讀音：/ˈou.pæk/，全寫 online public access catalogue）指用來畀圖書館用家搵書用嘅電腦化圖書館目錄；即係其實係一種記錄圖書館館藏嘅數據庫系統，好多時就算數據庫入面唔係真係用機讀格式，都可以顯示機讀格式。
所謂線上並唔一定係指互聯網，只要目錄係透過電腦終端（其實即係某種用家介面，唔一定係指終端機）嚟畀人用，就算係線上公用目錄:8。
線上公用目錄有好多好處，例如用家有唔同嘅方法搵嘢，唔係局限於作者名或者分類，又或者可以提供一啲有用嘅額外資訊，例如本書係咪被人借咗，又或者可以搵到第間圖書館嘅嘢，等等:11。
線性代數

線性代數，亦叫做向量代數，係數學分支，研究向量空間同埋線性映射相關嘅代數。
線性代數係數學嘅基礎，對幾乎所有嘅數學分支都有用。例如喺幾何入面，一啲抽象嘅概念例如切空間、微分形式、（餘）同調等等本質上都係一啲線性空間嚟。另一方面，泛函分析（數學分析之下嘅一門）亦都可以睇做對唔同嘅函數線性空間嘅研究。
見木友哉

見木友哉（1998年3月28號—）係日本足球員，打中場位置，效力千葉JEF聯。
見母

見母（粵拼：gin3 mou5；中古漢語拼音：kenh）係中古漢語聲母，屬牙音，係全清聲母。呢個聲母可以接四個等嘅韻母，都有開合之分。

擬音
因爲大多數嘅漢語、域外方音、對音中，見母大多發/k/，所以學界一致同意將佢擬音爲/k/。

上古來源
大部分學者都認爲見母字來自上古音嘅/k/音，呢個音喺上古音到中古音嘅演變好穩定。具體來源，鄭張尚芳、潘悟雲、蒲立本等學者認爲見母合口來自[kʷ]。另外好多見母字同來母字諧聲，所以學者認爲可能有類似[kl]、[kr]之類嘅複輔音。

喺粵語嘅演變
見母喺粵語基本上維持古音，對應嘅粵拼係g，合口字會變gw，喺聲調上，見母字派入陰聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語嘅g、gw聲母都來源自中古音嘅見、群二母。

喺吳語嘅演變
喺吳語，見母字要分洪細，洪音見母維持古音，對應嘅吳拼係k，細音見母顎化成舌面音，對應嘅吳拼係c。

喺普通話嘅演變
普通話同吳語一樣，要分洪細音，洪音見母維持古音，對應嘅普拼係g，細音見母顎化，對應嘅普拼係j。

喺日文嘅演變
無論吳音漢音，都讀か行。

喺韓文嘅演變
同粵語一樣，讀ㄱ。

喺越南文嘅演變
同粵語一樣，讀c、k、qu。少部分字濁化、顎化，讀gi。聲調派陰聲調。
見本

見本（英文：Sample，日文：サンプル盤、見本盤）一詞出自日本，係唱片公司（可以係歌手嘅經理人公司）正式派台歌曲之前所提供嘅原裝產品。呢隻樣本專輯或者單曲，主要畀電台、CD舖頭作宣傳同演示用途。通常係作為抽獎方式送畀歌迷同埋聽眾，唔可以出售（Not for sale／非売品）。不過響日本本地隨意買賣見本商品，即屬犯罪。按照相關法例，違者可遭刑事檢控。但係呢啲產品本身並非翻版，其中亦都有中古唱片店收購。不過好少聽聞有人坐監，總之係使用方式嘅分別。
見本唱片可以係黑膠碟、卡式錄音帶、數碼CD、MD唱碟等等。由於呢啲產品嘅外表都有編號標示，所以過咗一陣都要全面回收（返却／へんきゃく）。根據了解有少部分嘅商品擺埋店頭貨倉，或者係使用其他方式出口到其他國家。譬如中國大陸、香港、臺灣連同歐美地區，而且不受上述法律嘅限制。對於鍾意蒐集影碟產品嘅發燒友嚟講，見本盤其實係無本生利（類似資源回收，主要原因係冇人試過買碟）。之不過有啲嘢喺互聯網上都好難搵，只可以講真係買少見少。
見步行步 台灣篇

《見步行步 台灣篇》（EPG用名：I Go To Taiwan On Foot；網站用名：Travel Around Taiwan）係香港無綫電視嘅遊埠節目，由施焯日同蔡景行主持，節目主持每日用唔多過一千新臺幣旅費，用八日時間由臺南去到臺北。節目由2023年4月10號到4月28號逢禮拜一到五晚22:30－23:00喺J2播。
見田雅之

見田雅之（1969年10月5號—）係日本足球員，司職中場，效力過大阪飛腳，及索尼仙台。
見大書院

見大書院（粵拼：gin3 daai6 syu1 jyun2），亦叫余家祠，係中國廣東廣州嘅古蹟，大清時期起好，位置喺越秀區小馬站21號。2014年1月26號，入廣州市歷史建築。
見工

見工（粵拼：gin3 gung1；英文：job interview）係面試嘅一種，指一位僱主親自同一位想幫佢打工嘅人傾偈，多數都會係前者向後者問一連串嘅問題。僱主噉做係想透過傾偈嚟評估見嗰個人啱唔啱做份工，例如睇吓嗰個人對答係咪流利，跟住就用評估結果決定好唔好請嗰個人做嘢。喺廿一世紀初，見工廣泛噉俾人認為係能夠好準確噉評定嚟見嗰個人係咪適合做份工，所以係啲人揀選員工嘅最常見手法之一。
見工同搞見工面試都係有技巧嘅嘢。例如面試做法基本上可以分做兩種：見工面試可以係冇結構嘅－即係話位僱主有少少似當咗場面試係傾閒偈噉，會同見工嘅人談天說地，並且一路評估嗰個人嘅性格同能力；另一方面，見工面試又可以係有結構嘅－即係話僱主會預先諗定柞問題嚟問，並且對「點樣先係理想嘅答案」或多或少噉心中有數。見工面試有陣時仲會分幾場，甚至係要見工嘅人去驗身或者度身造制服呀噉。搵工嘅人可以用唔同技巧應對唔同嘅面試做法，而做管理嘅人又會想知自己用咩技巧先可以搵到想要嘅人才。
因為見工面試講技巧，從事人力資源管理同相關工作嘅人都有喺度諗「响面試當中，要點樣評估見工嘅人係咪適合份工」等嘅問題，佢哋當中有啲甚至仲會喺期刊同網誌等嘅地方撰文，討論有關「自己點樣喺面試嗰陣挑選人才」等嘅心得同睇法。搵工嘅人好多時又會參考呢啲文，想知點先可以清楚噉俾僱主知自己係值得請嘅。

考核內容
睇埋：履歷、心理測量同肢體語言
一般嚟講，僱主响一場見工面試當中會留意見工嘅人喺以下呢啲方面嘅表現：
智能：通常係愈高愈理想。
性格：例如係想睇吓嗰個人夠唔夠外向（如果份工係想要做嗰個人成日同人交際嘅話）。
工作動機：即係想估評吓嗰個人會唔會俾心機做嘢。
專家知識：指考核一個人係咪擁有做嗰份工必要嘅知識同技能（可以睇埋外顯知識同內隱知識）。
生理同體能狀況：呢啲考量常見於一啲要求做嘅人負重、長時間企喺度做嘢、或者去野外做嘢等嘅工。
... 呀噉。一般認為，見工嘅人喺對答嗰陣嘅表現會或多或少噉反映以上嘅特性，例如一個人對答嗰時流唔流利會喺一定程度上反映佢嘅智能同性格，一個人講起自己嘅工作嗰時嘅表情會反映佢嘅動機，而且見工好多時仲會涉及問一啲有關專業知識嘅嘢（例如見編程員就好興要見工嘅人即場寫啲簡單嘅程式）或者問有關「同同事相處上遇到問題嗰陣會點處理」相關嘅問題。順帶一提，因為搞見工面試基本上就係想由見嘅人嘅行為嚟判斷佢嘅智能同性格等嘅心理特性，所以做人力資源管理嘅人成日都會參考心理測量學（心理學同統計學嘅結合領域，研究點樣量度心理特性）上嘅知識。

常見問題
睇埋：工作分析
响廿一世紀初，見工面試可以分做有結構同冇結構兩大類。冇結構嘅面試係指當咗場面試好似係傾閒偈噉談天說地；不過主流比較常見嘅係有結構嘅面試，即係話僱主會同一套標準化嘅方式嚟評鑑每一個嚟見工嘅人－佢會預先諗定一柞問題，對每個嚟見嘅人都係（大致上）問同一柞問題，而且對於「點樣先算係好嘅答案」或多或少噉心中有數。
「有結構面試會問啲乜」份份工都會有啲唔同：人力資源管理上有所謂嘅工作分析工序，簡單講即係喺郁手請人之前列出嗮份工有啲咩要做，然後就分析呢份工需要啲咩技能同第啲特性，再按呢樣資訊嚟決定見工面試嗰陣要考乜（例如如果想請個識寫程式嘅人，可能會喺面試嗰度要求見嘅人即場寫個簡單嘅程式）。不過無論係乜嘢工，見工面試通常都會問到以下呢啲問題：
自我介紹（想理解見嗰個人嘅性格同能力）：
「同我介紹吓你自己吖。」
「點解你會想嚟見呢份工？」
「你覺得自己最大嘅弱項係乜？」
「你覺得自己最大嘅強項係乜？」
「你覺得身邊嘅人會點樣描述你？」
「講吓你心目中最想做嘅工係乜？」
「講吓你心目中嘅理想工作環境係乜？」
「你有冇咩嗜好？」
「如果俾你做領袖，你嘅領導作風會係點？」
「我哋有咁多個人嚟見份工。點解我哋要請你？」
過往經驗（想知見嗰個人點樣處理工作上撞到嘅問題）：
「你而家或者之前做嗰份工有冇咩地方係你零舍鍾意嘅？」
「你覺得自己事業上最大嘅成就係乜？」
「可唔可以講一次你同同事或者客有衝突嘅經歷？」
「可唔可以講一次你同同事或者老細意見不合嘅經歷？」
「可唔可以講吓你過往做過嘅一啲困難決定？」
未來期望：
「我哋可以期望你喺上任嘅頭三個月做到啲乜？」
「你覺得自己五年之後會變成點嘅樣？」
其他：
「你有冇咩問題想問？」
有關份工需要嘅專業知識嘅問題，例如軟件工程領域就出晒名，見工嗰陣會要求應徵者即場寫程式。
喺某啲行業當中，僱主會要求見工嘅人帶埋自己過往工作嘅成品去見，例如設計領域嘅職位，就好興叫求職者帶住 portfolio 見工。
... 呀噉。喺問完一輪之後，僱主通常會叫見工嘅人「返去等消息」，而見工嘅人可以問「要等幾耐」、「間公司嘅組織文化係點」或者「攞到呢份工嘅人事業跟住通常會點發展」等（招聘廣告嗰度冇講）嘅嘢，而過咗一段時間（例如係三到四個禮拜）之後，僱主就話俾見工嘅人知請唔請佢做嘢。
見崎充洋

見崎充洋（1970年5月6號—）係日本足球員，司職中場，效力過大阪櫻花。
見得

見得抑或見榮（日文：見え、見得、見栄，日文發音：[mi.eꜜ]）係喺荒事歌舞伎表演入面嘅一種幾趣緻嘅元素。演員喺表演緊嗰陣，會做出一啲騎呢又古靈精怪嘅樣同埋姿勢，跟手會定住呢個姿勢然後成碌木噉棟咗喺度郁都唔郁，好似畀人點咗穴噉。「見得」呢個詞喺日文度係「外觀」抑或「睇得到」噉解，至於點解要整呢啲古怪樣，主要目的係話畀啲觀眾知嚟緊會有好嘢睇（譬如係就嚟到劇情嘅高潮部分），吸引人繼續睇跟住落嚟嘅表演。
螞蟻築起高塔

《螞蟻築起高塔》係由中國女歌手楊舒妍同田冰冰演唱、馬曉波填詞、M梅作曲。呢隻歌喺2022年11月30號發行。
融水

融水係中國廣西柳州一苗族自治縣 ，面積4665平方公里，人口48萬。
螞蟻銀行（香港）

螞蟻銀行（香港）（英文：Ant Bank (Hong Kong)，香港銀行編號：393）係香港第六間開業嘅虛擬銀行，2020年9月28號正式開業，由螞蟻集團經營。